'Mbrà 'a nuttate de l'11 e d'u 12 novemmre 1940, pe vie de l'imbortaznza strateggeca e militare soje, 'a cetate subbì 'nu devastande attacche da vanne d'a Royal Navy. 'A denameche de l'azione avenìe attendamende studiate da le giappunise pe pò ausarle jndr'à l'attacche a 'a base de Pearl Harbor. Duranne quedda notte, 21 apparecchie d'u tipe Farey Swordfish ca tenèvene silure e bombe, se 'nzipparene da 'a portapparecchie inglese Illustrious, ca se acchiave a 170 miglia da 'a coste scortate da le nave da battagghie Malaya, Ramilies, Valiant, Warspite, de le ingrociature Gloucester, York e da 13 cacciatorpediniere. A 'u comanne stave l'ammiraglie Andrew Cunningham. Le apparecchie inglise partite jndr'à doje ondate successive arrevarene indisturbate a Tarde. Grazie a 'na precedende ricognizione ca non g'avenìe condrastate da 'a difese tagliàne, le pilote 'nglise canuscevane perfettamedne le aunità da culpì, ca erene 'mbrà l'otre dotate de rezze parasilure insufficiende e prutette da quacche ballone de sbarramende. Jndr'à l'attacche 'a flotte tagliàne avìe danne tuèste tuèste. 'A corazzate Conte de Cavour avìe le danne cchiù gruèsse, venenne parzialmende affunnate. Pò avenèrene danneggiate le corazzate Caio Duilio e Littorio e l'ingrociatore Trende. Danne avenèrene repurtate pure da doje cacciatorpediniere Libeccio e Pessagno. Avenèeren attaccate pure 'nu sacche de deposite de carburande sus 'a terraferma. Spiccianne 'u vulanze avère state de 85 muerte, e de chiste 55 civile, e de 581 ferite, pure ca 'u Bollettine de Uerre d'u Comande Supreme n.158 d'u 12 novemmre 1940 diceve ca non g'avera stà nisciuna vittime. Une de le tragece recorde de quedda battagghie pe l'abitande de Tarde, testimone d'u fatte, avère state quidde de sendè da 'u mare le luccule straziande e de sofferenze de le militare tagliàne 'mbarcate sus a le nave sckuasciate, vittime de le bombardaminde.